Cyfarfod y Cabinet: 2 Mawrth 2020 | LLYW.CYMRU
Cyfarfod y Cabinet: 2 Mawrth 2020
Cyfarfod y Cabinet: 2 Mawrth 2020 [HTML]
Cofnodion a phapurau cyfarfod y Cabinet ar 2 Mawrth 2020.
Y Gwir Anrh. Mark Drakeford AC (Cadeirydd)
Dafydd Elis Thomas AC
Des Clifford, Cyfarwyddwr Cyffredinol Swyddfa'r Prif Weinidog
Will Whiteley, Pennaeth Is-adran y Cabinet
Dan Butler, Cynghorydd Arbennig
Eitem 1: Coronafeirws (Covid-19)
Rhoddodd y Gweinidog Iechyd a Gwasanaethau Cymdeithasol y newyddion diweddaraf i'r Cabinet ar y coronafeirws (Covid-19).
Roedd y Prif Weinidog a'r Gweinidog wedi mynychu cyfarfod COBRA y bore hwnnw, o dan gadeiryddiaeth Prif Weinidog y DU. Byddai'r cyfarfodydd yn cael eu cynnal ddwywaith yr wythnos ar ddydd Llun a dydd Mercher, a byddai'r Prif Weinidog yn parhau i gadeirio'r cyfarfod ar ddydd Llun.
Roedd ffocws yr ymdrechion yn parhau ar ynysu a chyfyngu'r feirws, gan atal neu ohirio ei ymlediad.
Roedd pedair gwlad y DU wedi cytuno ar Gynllun Gweithredu'r DU ar Covid-19, a fyddai'n cael ei gyhoeddi ganol dydd drannoeth. Roedd y cynllun yn ddull gweithredu synhwyrol ac roedd wedi cael ei arwain gan wasanaethau iechyd y DU. Byddai'r Gweinidog yn ymweld ag ysbyty adeg y lansiad a byddai'n gwneud datganiad llafar yn y Senedd yr un prynhawn.
Byddai cyfarfod ad hoc o'r Cabinet yn cael ei gynnal ar 4 Mawrth i drafod Covid-19, a byddai Is-grŵp y Cabinet yn cael ei sefydlu i gyfarfod yn wythnosol. Byddai aelodaeth graidd yr Is-grŵp yn cynnwys y Prif Weinidog, y Gweinidog Iechyd a Gwasanaethau Cymdeithasol, y Gweinidog Tai a Llywodraeth Leol, a'r Gweinidog Addysg.